Price Of Veneers 60067
Price Of Veneers - Near You in 60067
invisalign price in Goliad TX
teeth whitening strips Riverside
tooth veneer in La Mesa California
tooth fillings in Charleston South Carolina Brackenfell is 'n dorp binne die Kaapstad se metropool.
1 Ontstaansgeskiedenis van Brackenfell
Ontstaansgeskiedenis van Brackenfell[wysig | wysig bron]
Die huidige Brackenfell word reeds vroeg in die agtiende eeu beskryf as geleë oor die Kuylsrivier en by die Duyvenheuvel. Die naam Duyvenheuvel kom nog in dokumentasie voor tot aan die einde van die VOC tydperk in 1795. Later word die heuwel Kanonberg genoem en nog later Kanonkop. Eens was dit die poort na die vreemde, die onbekende, die ongetemde binneland, later poort na die Bolandse dorpe, grens tussen stad en platteland. Ru afgeëts teen die groen wingerde van die Bottelaryberge was dit sedert die vroegste tye 'n uitstaande baken in die omgewing. Reisigers het die koppie in die oog gehou om hulle koers te bepaal want van ver af kon jy hom al sien. Dit was dan ook sedert die vroegste tye 'n gewilde uitspanplek waar paaie gekruis het van noord na suid en van oos na wes, 'n bymekaarkomplek aan die voet van die heuwel veral aangesien hier verskeie fonteine was. Die boere van die Koeberg het in tye van droogte regs van die koppie verbygetrek met hul vee na die weivelde van die Hottentots-Holland. Grond is destyds spesiaal deur die regering uitgehou as 'n deurgang vir vee. Die pad van Durbanville af het by die drif van Stellenberg deurgekom en links by die kop verby verder na Bottelary en Stellenbosch gelei. Die pad van Kaapstad na Klapmuts, Paarl en Wellington het ook links teen die voet van die kop verbygegaan. Vandag is hierdie pad die R101, die Ou Paarlpad en ook vroeër genoem die Kaapse Hardepad.
En elke blom wat geur besit, gee van sy geure mee; En die wind die waai deur die denne en spoel dit na die see. Hy spoel dit oor ou Kaapstad, oor Klapmuts, oor die vlei, Oor Stellenbosch, Sarepta, en oor die Bot’lary,
Interessant is die feit dat alhoewel daar in 1792 reeds 'n geruime aantal jare 'n seinkanon op Duyvenheuvel in gebruik was, daar steeds in amptelike dokumente na die heuwel as Duyvenheuvel verwys word. Wanneer sou die naam Kanonberg dan in gebruik gekom het?
Die vroegste vermelding van die plaas Kruispad vind ons in die Kaapse Argief in die dokumentasie van die Raad van Justisie aangaande 'n voorval wat in Januarie 1708 op Josua Seillier [sic.] se plaas plaasgevind het. Dit bevestig dus dat Cellier inderdaad reeds voor 1712 op die plaas gewoon het. Pieter Coertzen gee 'n lewendige beskrywing van die gebeure op daardie dag.
Terwyl hulle die middag plesierig sit en gesels en drink, kom ene Pieter Harmens, 'n vry swarte – in die omgang bekend as Brasman – met 'n vrag koring daar aan. Hy weet toe te vertel dat hy sy sweep kom soek het. Blykbaar het die groep onder leiding van Jacob Bourbonnais met Brasman die draak gesteek en dit was nie lank nie of hy skree op Bourbonnais: ‘Jij bent een schelm, een dief, jij hebt mijn sweep beschaart.’ Hy loop ook vir Bourbonnais by, gooi hom op die grond neer, steek hom met 'n mes onder die linkerskouer in die rug en voeg hom ten slotte toe: ‘Jou donders kind, daar heb je genoeg, daar is bloed.’ Die afloop van die saak was dat Bourbonnais 150 livres van Brasman geëis het vir ‘... gelede ongemakke en pyne’ en 45 livres vir verlore tyd. Jacob Bisseux, in wie se huis Bourbonnais verpleeg is, eis eweneens 45 livres vir die verpleging en uitgawes in verband met Bourbonnais se herstel. Uiteindelik is Brasman veroordeel om ‘aan een paal gebonden, met roeden wel strengelijk op de bloote rug (met een mes boven 't hoofd) gegeesseld te worden, mitsg. voor al zijn leeven uit deeze lande gebannen’. Verder moes hy ook 50 riksdaalders aan die eiser betaal ‘als mede vergoedinge van schaade, pijn en smert aan den lijder’, asook die kostes.
George Henry Walton van Richmond, Yorkshire in Engeland koop die gedeeltes wat vandag bekendstaan as Proteahoogte met Kanonkop ingesluit en noem dit Bracken Fell. Bracken is 'n versamelwoord vir geharde veldstruike, maar omdat die veldstruike in Skotland meesal uit heide bestaan dink die Skotte dadelik aan heide wanneer hulle die woord Bracken hoor. Bracken kom oorspronklik van die Sweedse woord Bräken en omdat die struikgewas in Swede weer meesal uit geharde varings bestaan, het die woord oorspronklik varing beteken, by die plantkundiges bekend as Pteris Aquilina. Fell is weer van die Noorse woord Fjal afgelei. Die woord het net een betekenis koppie of heuwel. Burroughs skryf in sy Century Magazine “Many of these eminences in the north of England, too lofty for hills and to smooth for mountains are called fells”. Die Skotte praat van “The brackened fell side”, as hulle wil vertel van 'n heuwelhang wat oortrek is met heide. Kanonkop en sy plantegroei het dus die deurslag gegee aan die naam wat ons dorp vandag dra naamlik Brackenfell of dan letterlik varingheuwel of heidekoppie.
Brackenfell was van 1970 tot 1996 'n afsonderlike munisipaliteit. Vanaf 1996 to 2000 was dit deel van die Oostenberg oorgangsmunisipaliteit. Sedert 2000 is dit deel van Kaapstad se Metropolitaanse Munisipaliteit.
Brackensfell se munisipale raad het in 1971 'n wapen by die Buro vir Heraldiek geregistreer : Ingeboe kepersgewys verdeel van goud en groen, met drie koeels van die een in die ander. Die helmteken was drie varings, end die wapenspreuk was "Tenax in fide". Dr Cornelis Pama het die wapen ontwerp.
Ontsluit van "https://af.wikipedia.org/w/index.php?title=Brackenfell&oldid=1412122"	Kategorieë: Wikipedia skoonmaakVoorstede van KaapstadVersteekte kategorie: Koördinate op Wikidata	Navigasie-keuseskerm
English	Wysig skakels	Die bladsy is laas op 14 Januarie 2016 om 09:07 bygewerk.